Magnus Mæland

Magnus Mæland (født 1984) er en norsk politiker (H) og kommunal tjenestemann, bosatt i Bjørnevatn. Han ble i 2023 valgt til ordfører i Sør-Varanger.

Han vokste opp i Skjervøy i Nord-Troms. Han er utdannet adjunkt med fordypning i matematikk og samfunnsfag fra Universitetet i Tromsø.

Han var leder i Troms Unge Høyre 2006–2007, nestleder i Europeisk Ungdom 2008–2010, medlem av Tromsø kommunestyre 2007–2015 og leder i utdannings-, kultur- og idrettskomiteen 2011–2013. Fra oktober til november 2013 var han fylkesråd for utdanning i Troms. Han var daglig leder ved Høyres Nord-Norge-kontor 2014–2015.

Mæland ble lærer ved Sandnes skole i Kirkenes i 2015. I 2016 ble han kontorsjef i Sør-Varanger kommune og i 2018 næringssjef i kommunen. Da Kirkenes næringsforening ble opprettet i 2021, ble Mæland ansatt som daglig leder.

I 2023 ble Mæland valgt til ordfører i Sør-Varanger kommune med støtte fra Høyre, Fremskrittspartiet og Senterpartiet.

 Referanser 

 Eksterne lenker 


Kategori:Ordførere i Sør-Varanger
Kategori:Høyre-ordførere i Finnmark
Kategori:Høyre-politikere i Troms
Kategori:Lokalpolitikere i Tromsø
Kategori:Fylkesråder i Troms
Kategori:Tillitsvalgte i Unge Høyre
Kategori:Norske embets- og tjenestemenn
Kategori:Norske pedagoger
Kategori:Personer fra Skjervøy kommune